CELEX: 62020TN0705
Language: hr
Date: 2020-11-30 00:00:00
Title: Predmet T-705/20: Tužba podnesena 30. studenoga 2020. – OI/Komisija

25.1.2021   
            
            
               HR
            
            
               Službeni list Europske unije
            
            
               C 28/63
            
         
      Tužba podnesena 30. studenoga 2020. – OI/Komisija
      (Predmet T-705/20)
      (2021/C 28/93)
      Jezik postupka: francuski
      
         Stranke
      
      
         Tužitelj: OI (zastupnik: S. Orlandi, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku o neuvrštavanju njegova imena na popis uspješnih kandidata internog natječaja COM/03/AD/18;
               
            
                  —
               
               
                  naloži Europskoj komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, istaknut kao glavni, temelji se na nepostojanju relevantnog obrazloženja. Tužitelj u biti smatra da se obrazloženje sastoji od opisnih ocjena koje nisu u skladu s dodijeljenim ocjenama. Usto, povjerenstvo za odabir nije obavijestilo o kriterijima ocjene donesenima prije testiranja, tako da ni tužitelj ni tijelo ovlašteno za imenovanje nisu mogli provjeriti zakonitost tih kriterija.
               
            
                  2.
               
               
                  Drugi tužbeni razlog, istaknut podredno, temelji se na očitoj pogrešci u ocjeni koju je počinilo povjerenstvo za odabir s obzirom na to da ono nije moglo u dovoljnoj mjeri pravno opravdati očite nedosljednosti između opisnih i brojčanih ocjena u pogledu usporedbe usporedivih ocjena drugih kandidata.